Honorius Episcopus servus servorum Dei, dilecto filio Abbati Trenorchiensi salutem  apostolicam benedictionem. Cùm à nobis petitur quod justum est  honestum tam vigor æquitatis, quàm ordo exigit rationis, ut id per sollicitudinem officii nostri, ad debitum perducatur effectum. Cùm igitur, sicut ex parte tuâ fuit propositum coram nobis, de approbatâ consuetudine habeatur, ut Abbates  Priores monasterio Trenorchiensi subjectos, annis singulis convoces ad Capitulum apud idem monasterium celebrandum, cum eis de correctione  reformatione Ordinis, secundùm Deum,  beati Benedicti regulam salubriter tractaturus. Nos tuis precibus benignum præbentes assensum, id ratum  gratum habendo auctoritate apostolicâ præcipimus firmiter observari. Nulli ergo,  Datum Tyburæ XVIII. Kalendas Julii, pontificatûs nostri, anno nono. In plumbo, HONORIUS Papa III.